### | | | | --- | --- | | | | | --- | | **Byråd** 26. marts 2019 Sagsnr. 710-2013-2017 Dok.nr. 710-2019-61170 Sagsbehandler DPURZI | | 33.                 Kommunal medfinansiering af Frivilligcenter [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til kommunal medfinansiering til Frivilligcenter [adresse] efter den
toårige etableringsperiode udløber 31. maj 2019.

Byrådet besluttede 27. juni 2017
at oprette et frivilligcenter i [adresse]. Frivilligcenter [adresse] blev
en realitet på den stiftende generalforsamling 24. oktober 2017.

Frivilligcenter [adresse] har i
den toårige projektperiode modtaget etableringsstøtte på 940.000 kr. fra
Socialstyrelsen og 942.000 kr. fra [adresse] (2017-prisniveau).

Frivilligcenter [adresse]
planlægger at søge Socialstyrelsen om grundfinansiering på forventeligt 350.000
kr. årligt i forbindelse med, at etableringsperioden udløber. I ansøgningen til
Socialstyrelsen skal Frivilligcenter [adresse] vedlægge dokumentation for, at
Favrskov Kommune vil medfinansiere frivilligcentrets drift med et beløb, der
minimum svarer til den statslige grundfinansiering.

Det foreslås, at [adresse]
Kommune bidrager med en kommunal medfinansiering til frivilligcentrets drift på
283.000 kr. for juni-december 2019 og 486.000 kr. årligt fra 2020 og frem.

**VURDERING**

Borgmestersekretariatet vurderer,
at Frivilligcenter [adresse] har bidraget til yderlige at understøtte, udvikle
og fremme frivilligheden i [adresse], og at frivilligcentret er velfungerende i
betragtning af den relativt korte levetid.

Frivilligcentret medfører i kraft
af den statslige medfinansiering, at der er flere ressourcer til rådighed til
udvikling af den fælles frivillighed i [adresse].

Frivilligcenter
[adresse] har i etableringsperioden arrangeret en lang række aktiviteter for
foreninger, frivillige og samarbejdspartnere. Frivilligcenter [adresse] har 75
medlemmer per 15. marts 2019, hvoraf 32 er foreninger. Den daglige drift af
Frivilligcenter [adresse] varetages af en leder og seks frivillige.

Frivilligcenter
[adresse] rådgiver foreninger om blandt andet rekruttering, fastholdelse og
motivation af frivillige samt kommunikation, projektudvikling og lovgivning.
Centret giver borgere et overblik over frivillige initiativer, afholder
netværks-, videns- og synlighedsskabende arrangementer, faciliterer
forandringsprocesser og matcher borgere, der ønsker at være frivillige, med
foreninger. Frivilligcentret har i hele perioden registreret 187 aktiviteter
vedrørende rådgivning, oplæg og sparring til frivillige og ansatte, der
arbejder med frivillighed. Heraf har 73 forskellige foreninger benyttet sig af
centrets rådgivningstilbud. Frivilligcenter [adresse] har herudover afholdt 12
kurser.

Frivilligcenter
[adresse] har et godt samarbejde med Favrskov Kommune. Blandt andet om Frivillig
Fredag, hvor der i 2018 deltog ca. 200 frivillige.

Borgmestersekretariatet vurderer,
at der stor sandsynlighed for, at Frivilligcenter [adresse] kan opnå
grundfinansiering fra Socialstyrelsen, idet frivilligcentret har tilpasset sine
vedtægter og aktiviteter til de nye krav, som Socialstyrelsen stiller til frivilligcentrene.
De nye krav omhandler bl.a. en bredt sammensat bestyrelse, hvilket der blev
taget højde for i de vedtægter, der blev godkendt på den stiftende
generalforsamling. Et andet nyt krav er, at frivilligcentre skal have en strategi,
hvor centrets kerneopgaver styres af mål og ønskede resultater. En sådan har
Frivilligcenter [adresse] udarbejdet i projektperioden, og den beskriver blandt
andet, hvordan centret vil arbejde med at tiltrække flere frivillige til
foreninger blandt unge og psykisk sårbare.

Borgmestersekretariatet vurderer,
at Frivilligcenter [adresse] har mulighed for at opnå en større administrativ
selvstændighed efter etableringsperioden. I etableringsperioden har det således
været en forudsætning, at Favrskov Kommune varetog bl.a. regnskab, bogføring og
tilskudsadministration for frivilligcentret, idet Favrskov Kommune er officiel
modtager af tilskuddet fra Socialstyrelsen. Efter etableringsperioden vil
Frivilligcenter [adresse] være modtager af et eventuelt tilskud fra
Socialstyrelsen, hvilket giver mulighed for, at frivilligcentret selv kan
varetage regnskab, bogføring, lønudbetaling mv.

Frivilligcenter [adresse]
ansøgning om grundfinansiering skal indsendes til Socialstyrelsen senest 4.
april 2019.

**ØKONOMI**

Det kommunale budget til fælles
frivillige initiativer udgør årligt 588.000 kr. (2019-prisniveau).

Borgmestersekretariatet foreslår,
at Favrskov Kommune fremadrettet disponerer 486.000 kr. årligt til
frivilligcentrets drift. Det resterende beløb på 102.000 kr. reserveres til
frivillige initiativer i kommunalt regi, fx markering af Frivillig Fredag og
FrivilligTræf mv. Budgettet har været disponeret på tilsvarende vis i
frivilligcentrets første to år.

Det foreslås, at en kommunal
støtte til frivilligcentret i 2019 tilpasses forholdsmæssigt, så der tages
højde for, at frivilligcentret allerede er bevilget finansiering frem til 31.
maj 2019. Frivilligcenter [adresse] budget forventes dermed fremadrettet at
være:

|  |  |  |
| --- | --- | --- |
| **Budget efter etableringsperioden** | **1. juni 2019 til**  **31. december 2019** | **2020 og frem** |
| Forventet statslig støtte | 204.000 kr. | 350.000 kr. |
| Kommunal støtte | 283.000 kr. | 486.000 kr. |
| Samlet budget | 487.000 kr. | 836.000 kr. |

Til sammenligning kan det
oplyses, at Frivilligcenter Favrskovs budget i etableringsperioden samlet var
981.000 kr. i det første år og 901.000 kr. i det andet år, idet den statslige
andel af budgettet var større i etableringsperioden (2017-prisniveau).

Det vurderes, at Frivilligcenter
[adresse] har mulighed for at fastholde og udvikle sit nuværende
aktivitetsniveau med ovenstående budget. Det vurderes endvidere, at det var
nødvendigt for frivilligcentret at have et større budget i opstarten, hvor der
var en række engangsudgifter til etablering af centret fx til kontormøbler og
it-udstyr.

Det foreslås, at en del af den
kommunale støtte i overensstemmelse med tidligere praksis disponeres til
generel kompetenceudvikling og kurser for frivillige.

Frivilligcenter [adresse]
bestyrelse består af syv medlemmer, hvoraf to er udpeget af Byrådet. Den
nærmere disponering af frivilligcentrets budget foretages af bestyrelsen.

Økonomiudvalget og Byrådet vil
blive orienteret, når der foreligger svar på Frivilligcenter [adresse]
ansøgning til Socialstyrelsen om grundfinansiering.

**INDSTILLING**

Kommunaldirektøren indstiller
til Byrådet:

1.    At godkende
et tilsagn om kommunal medfinansiering til Frivilligcenter [adresse] på 283.000
kr. for 2019 (juni-december) og 486.000 kr. årligt fra 2020 og frem.

**BESLUTNING**

***Økonomiudvalget, 19. marts 2019:***

Fraværende:Ingen

Indstilles godkendt med den tilføjelse, at det årlige
fremadrettede tilskud øges fra [adresse] kr. til 588.000 kr. I medfør af
forøgelsen af beløbet forpligtes Frivilligcentret til at gennemføre forskellige
fælles arrangementer for alle frivillige i [adresse] som fx markering af
Frivillig Fredag og FrivilligTræf mv.